Ումբերտո Մասկիո

**Ումբերտո Դիոնիսիո Մասկիո** (, ), արգենտինացի և իտալացի ֆուտբոլիստ, հարձակվող։ Խաղային կարիերայի ավարտից հետո զբաղվել է  մարզչական գործունեությամբ։
## Կարիերա
Ումբերտո Մասկիոն ծնվել է Ավելյանեդայում, հայը եղել է  լոմբարդացի, մայրը՝ արգենտինացի։ Նա իր ֆուտբոլային կարիերան սկսել է Լյավալոլ քաղաքի «Արսենալում», որտեղից 1953 թվականին տեղափոխվել է «Կիլմես» քաղաքի համանուն ակումբ։ Հաջորդ տարի ֆուտբոլիստը տեղափոխվել է Ավելյանեդա քաղաքի «Ռասինգ» ակումբ, որի ղեկավարները խաղացողի տրանսֆերի համար վճարել է 200 հազար պեսո։ 1954 թվականի մայիսի 7-ին նա իր նորամուտը նշել է ակումբի կազմում «Չակարիտա Խունիորս» ակումբի հետ խաղում։ 1956 թվականին Մասկիոն մոտ էր Թուրինի «Յուվենտուս» տեղափոխվելուն, սակայն «Յուվենտուս|իտալացիների» հետաքրքրությունը նրա նկատմամբ նվազել է Արգենտինայի և Իտալիայի ազգային հավաքականների հանդիպումից հետո, որտեղ ֆուտբոլիստն անհաջող է հանդես եկել։ 1957 թվականին նա 5 միլիոն պեսոյի դիմաց տեղափոխվել է իտալական մեկ այլ ակումբ՝ «Բոլոնիա»։ Ակումբի կազմում իր նորամուտը ֆուտբոլիստը նշել է սեպտեմբերի 15-ին «Լացիոյի» հետ խաղում, որում նրա ակումբը պարտվել է 3:4 հաշվով։ Հարձակվողն ակումբի կազմում անցկացրել է երկու մրցաշրջան և 43 խաղում դարձել 13 գոլի հեղինակ։

1960 թվականին Մասկիոն տեղափոխվել է «Ատալանտա», 1962 թվականին՝ Միլանի «Ինտեր»։ Նա իր նորամուտն ակումբի կազմում նշել է սեպտեմբերի 9-ին Իտալիայի գավաթի խաղում «Ալեսանդրիայի» հետ։ Խաղն ավարտվել է «Ինտերի» հաղթանակով՝ 5-0 հաշվով։ Ընդհանուր առմամբ նա ակումբի կազմում անցկացրել է 17 խաղ և խփել 6 գոլ։ Ակումբում իր միակ մրցաշրջանում Մասկիոն դարձել է Իտալիայի առաջնության չեմպիոն։ Չնայած այդ հաջողությանը, Մասկիոն դժգոհ է եղել խաղադաշտում իր դիրքից. թիմի գլխավոր մարզիչ Էլենիո Էռերան հարձակվողին տեղ է զբաղեցրել կենտրոնական կիսապաշտպանությունում, ինչը դուր չի եկել նրան։ Ումբերտոն ակումբի կազմում իր վերջին հանդիպումն անցկացրել է 1963 թվականի մայիսի 26-ին «Տորինոյի» դեմ (1:1)։

1963 թվականին Մասկիոն տեղափոխվել է «Ֆիորենտինա»։ Ֆլորենցիական ակումբի կազմում նա իր նորամուտը նշել է սեպտեմբերի 9-ին՝ Իտալիայի գավաթի խաղարկության «Լիվորնոյի» դեմ խաղում (3:0)։ «Ֆիորենտինայում» նա հանդես է եկել 3 մրցաշրջան։ Ջուզեպպե Չիապելլայի և Կուրտ Համրինի հետ նա համարվել է համակարգող խաղացող։ 1966 թվականին նա ակումբի կազմում դարձել է Իտալիայի գավաթակիր։ Նույն թվականի ապրիլին նա մեկնել է հայրենիք և ընդգրկվել Ավելյանեդայի «Ռասինգի» կազմում։ Նույն մրցաշրջանում նա դարձել է Արգենտինայի չեմպիոն։ Հաջորդ տարի նա ակումբի հետ նվաճել է Լիբերտադորեսի գավաթը և միջմայրցամաքային գավաթը։ 1968 թվականի դեկտեմբերի 29-ին նա հրաժեշտի խաղ է անցկացրել։
Ումբերտո Մասկիոն մահացել է երիկամների անբավարարությունից, 2024 թվականի օգոստոսի 20-ին՝ 91 տարեկան հասակում։

## Միջազգային կարիերա
## Արգենտինայի ազգային հավաքական
1956-1957 թվականներին Մասկիոն խաղացել է Արգենտինայի ֆուտբոլի ազգային հավաքականում։ 1957 թվականին նա ազգային հավաքականի կազմում մասնակցել է Ֆուտբոլի Ամերիկայի գավաթին, որտեղ արգենտինացիները հաթանակ են տարել։ Այդ մրցաշարում նա դարձել է լավագույն ռմբարկու՝ 6 խաղում  9 գոլի։ Միաժամանակ Կոլումբիայի ֆուտբոլի ազգային հավաքականի հետ խաղում Մասկիոն հեթ-տրիկի հեղինակ դարձել, իսկ ևս երկու խաղում՝ դուբլի հեղինակ։ Նրանից բացի, Արգենտինայի հարձակման կազմում են հանդես եկել Օմար Սիվորին և Անտոնիո Անջելիլոն։ Այդ եռյակը Բրազիլիայի ֆուտբոլի ազգային հավաքականի հետ խաղից հետո ստացել է «կեղտոտ դեմքեր» մականունը ()՝ գրեթե ամբողջությամբ ցեխի մեջ պատված լինելու համար։ Այդ խաղում արգենտինացիները հաղթել են 3:0 հաշվով, Ընդհանուր առմամբ Արգենտինայի հավաքականի կազմում նա անցկացրել է 12 հանդիպում և դարձել 12 գոլի հեղինակ։

## Իտալիայի ազգային հավաքական
1962 թվականի մայիսի 5-ին Մասկիոն իր նորամուտը նշել է Իտալիայի հավաքականի կազմում Ֆրանսիայի դեմ ընկերական խաղում։ Նույն թվականին որպես թիմի ավագ նա մասնակցել է աշխարհի առաջնությանը։ Մրցաշարում նա խաղացել է մեկ խաղ՝ Չիլիի դեմ, որում չիլիացի խաղացող Լեոնել Սանչեսը կոտրել է Մասկիոյի քիթը։ Այդ երկու հանդիպումներից բացի ֆուտբոլիսը հավաքականի կազմում հանդես չի եկել։

## Մարզչական կարիերա
Իր խաղային կարիերան ավարտելուց հետո Մասկիոն զբաղվել է մարզչական գործունեությամբ։ Նա գլխավորել է Արգենտինայի և Կոստա Ռիկայի հավաքականները, ինչպես նաև երկու անգամ եղել է «Ռասինգի», «Ինդեպենդիենտեի»,   «Բլումինգի» գլխավոր մարզիչը։ Նա աշխատել է նաև ակումբներում։

## Ձեռքբերումներ
### Ակումբային
* Հարավային Ամերիկայի չեմպիոն (1957)
* Իտալիայի չեմպիոն (1963)
* Իտալիայի գավաթակիր (1966) 
* Արգենտինայի չեմպիոն  (1966)
* Լիբերտադորեսի գավաթակիր (1967)
* Միջմայրցամաքային գավաթակիր (1967) 
### Անձնական
*Հարավային Ամերիկայի առաջնության լավագույն ռմբարկու (1957, 9 գոլ)
### Մարզչական
*Լիբերտադորեսի գավաթակիր (1973)

## Ծանոթագրություններ

## Արտաքին հղումներ
*Equipo de José. Команда Хосе. Великий Расинг 1967 года
*
* 

Կատեգորիա:Ատալանտայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Արգենտինացի ֆուտբոլային մարզիչներ
Կատեգորիա:Ռասինգ Ավելյանեդայի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կիլմեսի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Իտալացի երկարակյացներ